चौक में फर्श पर कालीन व चादरें बिछी थीं। बडे बडे ग़ोलाकार तकिये भी रखे थे। सारे लोग वहां पसर कर आराम करने लगे। गपशप शुरू हो गयी। औरतें भी एक ओर हंसने बोलने लगीं। चर्चाएं छिड ग़यीं। सारा चौक चहक उठा। दूल्हा भी बारातियों के साथ अपने मित्रों के साथ बैठा था। दुल्हनिया अपनी हम उम्र सहेलियों से घिरी कुछ शरमाती हुई बैठी थी। ब्याह की विधि सकुशल पूरी हो गयी थी। दावत भी निपट गयी थी। लग्नोत्सव में कौन-कौन आया कौन न आ पाया ऐसी बातें लोग कर रहे थे।